Tudert n tmara d ungal i tura Naɛima Ben ezzuz, yeffeɣ-d tagara n useggas n 2019 ɣer teẓrigin BOUSSEKINE, yesɛa 163 n yisebtar. Ungal-a tebḍa-t ɣef 13 n yiḥricen wa icudd ɣer wayeḍ. D ungal s wazal-is tewwi-d ɣef yiwet n tlemẓit Ferruǧa i yesɛeddan lḥif d lmeḥna di tudert-is. Asentel-agi tewwi-t-id s cbaḥa n wawal, tinfaliyin-is weznent sɛant yiwen n wanya tessemres-itent amzun d asefru, ay-agi yerna cbaḥa ugar i wungal-agi, ijbbed-d lwelha n yimeɣri, daya it-yeǧǧan yewwi araz amenzu n wungal i ifazen Muḥend Akli Ḥadadu deg uẓru n Cmini deg useggas n 2022.